Luenga sondanesa
El sondanés (Basa Sunda, literalmenti "luenga la Sonda") es una luenga austronesia palrá pol unus 27 millonis de presonas nel terciu uesti la isla Java ("la Sonda" u la pruvincia Jawa Barat), en Indonesia. Es la luenga el puebru sondanés, un 15% el total la pobración indonesia.

Está más relacionáu con el madurés y el malayu que con el javanés. Sin embalgu, contíni la mesma enrevesiná diferencia nel usíu el vocabulariu enos registrus coloquial y de cortesía qu'el javanés. Tíni varius dialectus, angunus los cualis sedrían palras de tresición con el javanés u algotras palras:

 Banten,
 Bogor,
 Priangan, y
 Cirebon.

Tíni estatus de "luenga regional", lo que jaði que seya deprendíu ena escuela primaria a los ðagalis chiqueninus, pero essu en Indonesia nu presuponi lo mesmu que la oficialiá.

El dialectu Priangan, que cubri la juerza el territoriu la Sonda, es el prencipal dialectu la luenga sondanesa y es el que s'audecha tomal cumu nolmativu pa deprendellu.

Atijus estelnus 

 Ficha d'Ethnologue pal sondanés

Luengas del mundu